જદસણ વિધાનસભાની પેટા ચૂંટણી નજીક આવી રહી છે ત્યારે આ ખેડૂત સંમેલન ગુજરાત પ્રદેશ કોંગ્રેસ પ્રમુખ અમિત ચાવડાની અધ્યક્ષતામાં રાખવામાં આવ્યું હતું. આ સંમેલનમાં મોટી સંખ્યામાં ખેડૂતો ઉમટી પડ્‌યા હતા. વિપક્ષ નેતા પરેશ ધાનાણી પણ આ કાર્યક્રમમાં હાજર રહ્યા હતા ત્યારે વિપક્ષના નેતા પરેશ ધાનાણી અને અમિત ચાવડાની હાજરીમાં જસદણ ભાજપના પૂર્વ પ્રમુખ અને વીંછિયા તાલુકા ભાજપના પ્રમુખ ગજેન્દ્રભાઇ રામાણી વિધિવત્‌ રીતે કોંગ્રેસમાં જોડાયા હતા. અમિત ચાવડાએ રામાણીને કોંગ્રેસનો ખેસ પહેરાવી તેમનું કોંગ્રેસમાં ઉમળકાભેર સ્વાગત કર્યું હતું. આ સંમેલનમાં અમિત ચાવડા ઉપરાંત ધારાસભ્ય ઋત્વીજ મકવાણા, લલિત કગથરા, નૌશાદ સોલંકી સહિતના કોંગ્રેસના આગેવાનો હાજર રહ્યા હતા.